Johann Joachim Helwig
Johann Joachim Helwig (1666 Berliin – 1704) oli Eesti vaimulik. Ta õppis usuteadust (immatrikuleeriti 1686) Rostocki ja Greifswaldi ülikoolis. Ta oli 27. juulist 1696 Tallinna gümnaasiumi muusikaõpetaja, 1. oktoobrist 1700 Tallinna gümnaasiumi õpetaja. Ordineeriti 13. aprillil/24. aprillil 1704 õpetajaks. Ta oli aastal 1704 Haljala Püha Mauritiuse koguduse õpetaja. Eesti keelt oskas ta väga vähesel määral. Ta suri 1704 aasta lõpus ja ta maeti 20. jaanuaril/31. jaanuaril 1705 Oleviste kirikusse.